Babelscape/SREDFM huggingface dataset:
Μάουντ Πλέζαντ

Το Μάουντ Πλέζαντ (γαλλικά: Mount Pleasant) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και στο νησί Καρριακού. Βρίσκεται νοτιοδυτικά της Καρριακού.
Μαρούν

Η Μαρούν (γαλλικά: Maroons) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και στο νησί Καρριακού. Βρίσκεται νοτιοδυτικά της Καρριακού. Εδώ πραγματοποιείται το φεστιβάλ Καρριακού Μαρούν, που αρχίζει την τελευταία εβδομάδα του Απριλίου και διαρκεί μια βδομάδα.
Ντουμφρί

Η Ντουμφρί (γαλλικά: Dumfries) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και στο νησί Καρριακού. Βρίσκεται νοτιοδυτικά της Καρριακού.
Πάνος Παναγιωτόπουλος

Ο Πάνος Παναγιωτόπουλος (γεν. Αθήνα, 12 Νοεμβρίου 1957) είναι Έλληνας δημοσιογράφος, δικηγόρος, πολιτικός και πρώην υπουργός και βουλευτής με τη Νέα Δημοκρατία.
The Village Squire

The Village Squire είναι Βρετανική κωμωδία σε σκηνοθεσία Ρέτζιναλντ Ντένχαμ και με πρωταγωνιστές τον Ντίβιντ Χορν, Λέσλι Πέρρινς, Μόιρα Λυντ και Βίβιαν Λι. Βασίσθηκε σε ένα θεατρικό έργο του Άρθουρ Τζάρβις Μπλακ.
Κερτ Χόκινς

Ο Μπράιαν Τζόσεφ Μάιερς (γεννημένος στις 20 Απριλίου 1985) είναι Αμερικανός επαγγελματίας παλαιστής. Έχει συμβόλαιο με την εταιρία πάλης WWE, όπου παλεύει με το όνομα "Κερτ Χόκινς".
Αλέξανδρος Παπαρρηγόπουλος

Ο Αλέξανδρος Παπαρρηγόπουλος (1829 - 1881) ήταν Έλληνας στρατηγός και μέλος στο Συμβούλιο της Επικρατείας.

Γεννήθηκε το 1829 στην Πάτρα, ήταν ο πρωτότοκος γιος του Ι. Παπαρρηγόπουλου. Σπούδασε στη Μόσχα και ακολούθως διέπρεψε ως στρατιωτικός επί βασιλείας Γεωργίου Α΄ φθάνοντας στο βαθμό του στρατηγού. Παράλληλα διέπρεψε και ως πολιτικός κατέχοντας μέχρι τον θάνατό του θέση Συμβούλου της Επικρατείας. Πέθανε στην Αθήνα το 1881.
Α΄ κατηγορία ποδοσφαίρου ανδρών Κύπρου 2012-13

Η Α΄ κατηγορία ποδοσφαίρου ανδρών Κύπρου 2012-13 ήταν η 74η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 22η φορά στην ιστορία του.
Τζον Λέιφιλντ

Ο Τζον Λέιφιλντ ("John Charles Layfield", 29 Νοεμβρίου 1966) είναι Αμερικανός παλαιστής, σχολιαστής αγώνων πάλης και μεικτών πολεμικών τεχνών, καθώς και αναλυτής των δύο παραπάνω αθλημάτων. Ο Λέιφιλντ έχει συμβόλαιο με την εταιρεία πάλης WWE.
Μιχαήλ Παπαρρηγόπουλος

Ο Μιχαήλ Παπαρρηγόπουλος (1840 - 1920) ήταν Έλληνας νομικός, διπλωμάτης και Αυλάρχης του Βασιλέως Γεωργίου Α΄.
Χορνσουάγκλ

Ο Ντίλαν Ποστλ ("Dylan Mark Postl", 29 Μαΐου 1986) είναι Αμερικανός παλαιστής, περισσότερο γνωστός με το ψευδώνυμο που χρησιμοποιεί στα ρινγκ, Χορνσουάγκλ. Αυτή την περίοδο έχει συμβόλαιο με την εταιρεία πάλης WWE.
Τόμι Ντρίμερ

Ο Τόμας Τζέιμς Λάφλιν ("Thomas James "Tommy" Laughlin", 14 Φεβρουαρίου 1971), γνωστότερος ως Τόμι Ντρίμερ, είναι Αμερικανός παλαιστής και ιδιοκτήτης της επιχείρησης πάλης "House of Hardcore". Είναι γνωστός για τη πορεία του στις γνωστές εταιρίες πάλης ECW και WWE.
Γιώργος Βερνίκος

Ο Γιώργος Βερνίκος (11 Φεβρουαρίου 1950, Αθήνα) είναι Έλληνας εφοπλιστής. Διετέλεσε Υφυπουργός Ναυτιλίας της Ελλάδας για το διάστημα 21 Ιουνίου 2012 έως 30 Ιουλίου 2012.
Γκυ ντε Μωπασσάν

Ο Γκυ ντε Μωπασσάν ("Henry René Albert Guy de Maupassant", 5 Αυγούστου 1850 – 6 Ιουλίου 1893) ήταν Γάλλος συγγραφέας της νατουραλιστικής σχολής. Θεωρείται ο μεγαλύτερος διηγηματογράφος της Γαλλίας.
Film Critics Circle of Australia

H Film Critics Circle of Australia είναι μια ένωση κριτικών κινηματογράφου που κρίνουν ταινίες από την Αυστραλία. Σε ένα ετήσιο γεγονός, η ένωση απονέμει τα δικά της βραβεία για τις καλύτερες κινηματογραφικές ερμηνείες κατά τη διάρκεια της χρονιάς.
Υδρόζωα

Τα Υδρόζωα, είναι ζώα που ανήκουν στη συνομοταξία των Κνιδόζωων. Η πλειονότητα των Υδροζώων είναι θαλάσσια και αποικιακά. Ένας τυπικός κύκλος ζωής ενός Υδροζώου περιλαμβάνει τόσο ένα στάδιο αγενούς πολύποδα όσο και ένα εγγενούς μέδουσας. 

Ένα συνηθισμένο Υδρόζωο έχει μια βάση, έναν μίσχο και ένα ή περισσότερα ζωίδια (αγγλ.: zooids). Πολυκύτταροι μικροοργανισμοί που είναι μέρος/μέρη ενός αποικιακού ζώου π.χ. γένος Physalia), που στην πλειονότητά τους είναι τροφικοί πολύποδες. Η βάση χάρη στην οποία τα αποικιακά υδρόζωα προσκολλώνται στο υπόστρωμα ονομάζεται υδρορρίζα, στην οποία περιλαμβάνονται ένας ή περισσότεροι μίσχοι οι υδροκαυλοί. Οι μίσχοι αυτοί προστατεύονται εξωτερικά από μια ακυτταρική θήκη το περισάρκιο, ενώ το κυτταρικό τμήμα τους ονομάζεται κοινοσάρκιο.
Αστυνομία Κύπρου

Η Αστυνομία Κύπρου είναι η υπηρεσία αστυνόμευσης στην Κυπριακή Δημοκρατία και από το 1993 υπάγεται στο Υπουργείο Δικαιοσύνης και Δημοσίας Τάξεως.
Luke Cage

Ο Luke Cage (πραγματικό όνομα: Carl Lucas, ελληνικά: Λουκ Κέιτζ, Καρλ Λούκας), γνωστός και ως Power Man, είναι φανταστικός υπερήρωας της Marvel Comics. Δημιούργημα του συγγραφέα Άρτσι Γκούντγουιν και του ζωγράφου Τζον Ρομίτα. Πρωτοεμφανίστηκε στο "Luke Cage, Hero for Hire" #1 (Ιούνιος 1972). Είναι ο πρώτος μαύρος χαρακτήρας που απέκτησε την δική του ομότιτλη σειρά κόμικς.

Απέκτησε τις δυνάμεις του σε ένα ατύχημα που τον άφησε με αδιαπέραστο δέρμα και υπεράνθρωπη δύναμη. Συνεργάζεται με τους Εκδικητές, τους Νέους Εκδικητές, τους Ήρωες προς Ενοικίαση, τους Fantastic Four, τους Υπερασπιστές, τους Ιππότες της Marvel και τους Thunderbolts. Ο Luke Cage έχει περάσει από πολλές μορφές και μέσα όπως κινούμενα σχέδια και βιντεοπαιχνίδια. Η πρώτη του ζωντανή εμφάνιση στην τηλεόραση έγινε στην τηλεοπτική σειρά του Netflix "Jessica Jones", η οποία διαδραματίζεται στο Κινηματογραφικό Σύμπαν της Marvel, όπου τον υποδύθηκε ο Μάικ Κόλτερ. Αργότερα, εμφανίστηκε στις σειρές του Netflix "Luke Cage" και "The Defenders", με τον Μάικ Κόλτερ να υποδύεται ξανά τον ρόλο.
Μέσα Σελίμοβιτς

Ο Μέσα Σελίμοβιτς (Meša Selimović) (1910 Τούζλα Βοσνίας - 1982 Βελιγράδι) ήταν Σέρβος συγγραφέας, καθηγητής και τακτικό μέλος της Σερβικής Ακαδημίας Επιστημών.
Σαλέντο

Το Σαλέντο είναι χερσόνησος στο νοτιοανατολικό τμήμα της Ιταλίας. Είναι υποχερσόνησος της κύριας Ιταλικής χερσονήσου και συχνά περιγράφεται ως «το τακούνι» της μπότας. Ανήκει διοικητικά στην περιφέρεια της Απουλίας και διαιρείται διοικητικά σε τρεις επαρχίες, στις επαρχίες του Λέτσε, του Μπρίντιζι και του Τάραντα. Η χερσόνησος είναι επίσης γνωστή ως Χερσόνησος του Οτράντο. Στην αρχαιότητα ήταν γνωστή με το όνομα Μεσσαπία.
Τζέιμς Στορμ

Ο Τζέιμς Άλεν Κοξ (γεν. 1 Ιουνίου 1977) είναι Αμερικάνος επαγγελματίας παλαιστής, που εμφανίζεται στα ρινγκ ως "Κάουμποϊ" Τζέιμς Στορμ. Από το 2002, ο Στορμ παλεύει στο TNA Wrestling, όπου είναι ένας από τους παλαιότερους παλαιστές.
Γεώργιος Σπυρίδης

Ο Γεώργιος Σπυρίδης (1897-1950) ήταν Έλληνας Πόντιος συνεργάτης των Ναζιστών στα χρόνια της Κατοχής και αρχηγός του Εθνικοσοσιαλιστικού Κόμματος Μακεδονίας-Θράκης

Τον Μάρτιο του 1943 καταδικάστηκε σε πολυετή φυλάκιση για παράβαση του νόμου περί μεσαζόντων και αισχροκέρδεια καθώς και σε συνολικό χρηματικό πρόστιμο 70.000 δραχμών όταν αποκαλύφθηκε ότι ενώ έπαιρνε τρόφιμα από την Υπηρεσία Επισιτισμού της Γενικής Διεύθυνσης Επισιτιστικών και Οικονομικών Αναγκών Μακεδονίας, λέγοντας ότι θα τα μοίραζε σε άπορα μέλη του κόμματος, τα πωλούσε σε υπερβολικές τιμές σε τρίτους, αποκομίζοντας έτσι τεράστια κέρδη. 

Τελικά έμεινε στη φυλακή για λίγο διάστημα αφού λίγο πριν την απελευθέρωση της χώρας αφέθηκε ελεύθερος και κατέφυγε στη Γερμανία. Το 1947 δικάστηκε ερήμην από το Ειδικό Δικαστήριο Δωσιλόγων με την κατηγορία της συνειδητής συνεργασίας με τους Γερμανούς και καταδικάστηκε σε ισόβια κάθειρξη. Το 1949 συνελήφθη στη Γερμανία και τον Νοέμβριο της ίδιας χρονιάς εκδόθηκε στην Ελλάδα. Λίγες μέρες μετά μέσα από τη φυλακή ο Σπυρίδης κατέθεσε αίτηση ανακοπής κατά της απόφασης με την οποία καταδικάστηκε σε ισόβια, αίτηση που έγινε δεκτή με αποτέλεσμα να καταδικαστεί τελικά μόνο σε δυόμισι χρόνια φυλάκιση. Τον Μάιο του 1950 κατέθεσε αίτηση χάριτος προκειμένου να αποφυλακιστεί νωρίτερα όμως τελικά πέθανε μέσα στη φυλακή από οξύ πνευμονικό οίδημα πριν εξεταστεί η αίτηση του.
Μάρκο Ρόις

Ο Μάρκο Ρόις ("Marco Reus", 31 Μαΐου 1989) είναι Γερμανός ποδοσφαιριστής, ο οποίος αγωνίζεται ως επιθετικός ή ακραίος για τη γερμανική Μπορούσια Ντόρτμουντ και την Εθνική Γερμανίας. 

Ο Ρόις πέρασε την καριέρα του ως νέος στην Μπορούσια Ντόρτμουντ, προτού αποχωρήσει με προορισμό την Ροτ Βάις Άλεν.
Είναι γνωστός για την ευχέρειά του στο παιχνίδι, την ταχύτητα, αλλά και την τεχνική του κατάρτιση. Έχει αγωνιστεί με τρεις διαφορετικές ομάδες στη διάρκεια της καριέρας του, με πιο σημαντική, και πιο αναγνωρίσιμη ως παρουσία, στη Μπορούσια Μενχενγκλάντμπαχ της γερμανικής Μπουντεσλίγκα. 

Πρωταρχική θέση του Ρόις είναι αυτή του δεξιού ακραίου, αν και, είναι ικανός να αγωνιστεί και στις δύο πλευρές του γηπέδου αλλά και στον χώρο της μεσαίας γραμμής, λόγω της ικανότητάς του να παίζει την μπάλα και με τα δυο του πόδια. Το 2012 ήταν η πλέον επιτυχημένη σεζόν του, πετυχαίνοντας 18 τέρματα και δίνοντας 8 ασίστ, καθώς βοήθησε την Γκλάντμπαχ να εξασφαλίσει μια θέση στο Τσάμπιονς Λιγκ της επόμενης περιόδου. Συμφώνησε να μεταγραφεί στην ομάδα της γενέτειράς του Μπορούσια Ντόρτμουντ, στο τέλος εκείνης της σεζόν. Αγωνίζεται με τον αριθμό 11, τον οποίο παλιότερα έφερε ο Μάριο Γκέτσε.
Αδερφοί Ούσο

Οι Αδερφοί Ούσο είναι Αμερικάνικη ομάδα επαγγελματικής πάλης, που αποτελείται από τους δίδυμους Τζίμι και Τζέι Ούσο. Γεννήθηκαν στις 22 Αυγούστου 1985 και κατάγονται από Σαν Φρανσίσκο της Καλιφόρνια. Οι Ούσο έχουν συμβόλαιο με το WWE, όπου είναι οι Ομαδικοί Πρωταθλητές.
Ζαν Ταμπαρί

Ο Ζαν Ταμπαρί ("Jean Tabary", 5 Μαρτίου 1930 – 18 Αυγούστου 2011) ήταν διάσημος Γάλλος σχεδιαστής και συνδημιουργός του Ιζνογκούντ, μαζί με τον σεναριογράφο Ρενέ Γκοσινί, δημιουργό του Αστερίξ και άλλων πολυδιαβασμένων ηρώων.
Μπλοκμπάστερ

Μπλοκμπάστερ ονομάζεται η πολύ δημοφιλής ή επιτυχημένη κινηματογραφική παραγωγή. Για να χαρακτηριστεί μια ταινία μπλοκμπάστερ, συνήθως χρειάζεται να είναι μεγάλου μεγέθους, τόσο ως προς το σενάριο, όσο και ως προς την παραγωγή.

Ο όρος για τον κινηματογράφο χρησιμοποιήθηκε για πρώτη φορά για εισπρακτικές επιτυχίες όπως το "Κβο Βάντις" και το "Μπεν-Χουρ", αλλά πήρε την πλήρη του διάσταση όταν χρησιμοποιήθηκε για την περιγραφή της επιτυχίας της ταινίας "Τα σαγόνια του καρχαρία" του Στίβεν Σπίλμπεργκ, δημιουργώντας μια ολόκληρη κατηγορία ταινιών (blockbuster era). Προέρχεται δε από όρο που χρησιμοποιούσαν οι Αμερικανικές εφημερίδες την περίοδο των αρχών του 1940 για να περιγράψουν ισχυρές βόμβες (Blockbuster bomb) της RAF ικανές να καταστρέψουν ολόκληρα οικοδομικά τετράγωνα, γνωστές επίσης και με τον όρο "cookies" ("μπισκότα").
Υπουργείο Πολιτισμού

Το Υπουργείο Πολιτισμού (1985-2009) δημιουργήθηκε το 1985 με καθήκοντα την προστασία, τη διάσωση και προβολή της πολιτιστικής κληρονομιάς και την ανάπτυξη των τεχνών στην Ελλάδα, σε συνέχεια του προηγούμενου Υπουργείου Πολιτισμού και Επιστημών. Στην εποπτεία του είχε τις Γενικές Γραμματείες Απόδημου Ελληνισμού, Νέας Γενιάς, Λαϊκής Επιμόρφωσης, Αθλητισμού. Καταργήθηκε το 2009, όταν συγχωνεύθηκε με το Υπουργείο Τουριστικής Ανάπτυξης στο Υπουργείο Πολιτισμού και Τουρισμού.
Μπουζουμπουρά-Ρουράλ

Η Επαρχία Μπουζουμπουρά-Ρουράλ (γαλλικά: Bujumbura Rural) είναι μια από τις 17 επαρχίες του Μπουρούντι. Βρίσκεται δυτικά του Μπουρούντι. Έχει έκταση 1.089 τ.χλμ. και πληθυσμό 436.896 κατοίκων με πυκνότητα 401,2 κατοίκων ανά τ.χλμ. Πρωτεύουσα είναι η Μουγκονγκό-Μανγκά.
Πετρ Γίρατσεκ

Ο Πετρ Γίρατσεκ (τσεχ. Petr Jiráček) γεννήθηκε στις 2 Μαρτίου 1986 και είναι Τσέχος μέσος ποδοσφαιριστής. Στο παρελθόν έχει αγωνιστεί με την εθνική Τσεχίας.
Κέβιν Στιν

Ο Κέβιν Στιν ("Kevin Yanick Steen", 7 Μαΐου 1984) είναι Καναδός παλαιστής. Είναι περισσότερο γνωστός ως Κέβιν Όουενς και έχει συμβόλαιο με το WWE. Στις 18 Μαίου του 2015 έκανε το ντεμπούτο του στο κυρίως ρόστερ επιτίθοντας στον Τζον Σίνα. Στο WWE είναι μία φορά πρωταθλητής NXT και δύο φορές Διηπειρωτικός Πρωταθλητής (Intercontinental Champion).
Γκρέιτ Καλί

Ο Νταλίπ Σινγκ Ρανά (γεννημένος στις 27 Αυγούστου 1972) είναι ένας Ινδός επαγγελματίας παλαιστής και ηθοποιός. Περισσότερο γνωστός είναι με το ψευδώνυμο «Γκρέιτ Καλί», το οποίο χρησιμοποιεί στα ρινγκ. Έχει συμβόλαιο με την εταιρεία WWE.
Κόμμα Δικαιοσύνης και Ανάπτυξης

Το Κόμμα Δικαιοσύνης και Ανάπτυξης (τουρκικά: "Adalet ve Kalkınma Partisi", AK PARTİ) είναι πολιτικό κόμμα της Τουρκίας. Iδρύθηκε στις 14 Αυγούστου 2001, υπό την ηγεσία του Ρετζέπ Ταγίπ Ερντογάν. Η επίσημη συντομογραφία του είναι "AK PARTİ" και το σύμβολό του είναι μια λάμπα φωτός. Αυτήν την στιγμή είναι το κόμμα με την απόλυτη πλειοψηφία στην Μεγάλη Εθνοσυνέλευση της Τουρκίας. 

Βρίσκεται στην κυβερνητική εξουσία από το 2002, αυτοδύναμο αλλά και ως κεντρικό κόμμα κυβερνήσεων συνεργασίας. Σύμφωνα με κάποιες απόψεις είναι εκ των πραγμάτων ένα προσωποπαγές κόμμα περί τον αρχηγό του Ρετζέπ Ταγίπ Ερντογάν, ενώ πολλοί επικριτές του θεωρούν ότι έχει καταργήσει ουσιαστικά την δημοκρατία στην χώρα, μέσω φυλακίσεων πολιτικών αντιπάλων και άλλων μέτρων που μετατρέπουν το πολίτευμα σε δικτατορικό. Το κόμμα αντιπροσωπεύει μία από τις δύο κυρίαρχες ιδεολογίες στην πολιτική ζωή της Τουρκίας, τον Ισλαμισμό. Επίσης είναι έντονα συντηρητικό σε όλα τα επίπεδα και κατηγορείται για Νεο-Οθωμανισμό και επεκτατικές πολιτικές. Σε πολιτικό επίπεδο κύριος πολιτικός του αντίπαλος είναι το Ρεπουμπλικανικό Λαϊκό Κόμμα, το οποίο εκφράζει την δεύτερη κυρίαρχη ιδεολογία στην Τουρκία, τον Κεμαλισμό.
What U Gon' Do

Το "What U Gon' Do" είναι ένα σινγκλ των Lil Jon & the Eastside Boyz από το άλμπουμ τους "Crunk Juice" και είναι μαζί με τον Lil Scrappy. Είναι ένα από τα πιο γνωστά τραγούδια που οι Lil' Jon & The Eastside Boyz ηχογράφησαν μαζί. Ξεκίνησε επίσης την καριέρα του Lil' Scrappy παγκόσμια.

Το κομμάτι έφτασε το #22 στο Billboard Hot 100, το #8 στο Hot Rap Tracks chart, και το #13 στο Hot R&B/Hip-Hop Singles & Tracks chart.

Δύο remix του τραγουδιού ήταν μία προσθήκη στο "Crunk Juice" στο Remix CD. Ένα Τζαμαϊκανό remix με τους Elephant Man και Lady Saw και ένα Λατίνο remix με τους Pitbull και Daddy Yankee. Το Λατίνο remix έγινε το επίσημο remix.

Το τραγούδι εμφανίστηκε σε ένα επεισόδιο ενός κύκλου του "The Andy Milonakis Show" όταν ο Lil Jon ήταν guest star.

Κατηγορία:Τραγούδια γραμμένα από τον Lil Jon
Κατηγορία:Τραγούδια του Pitbull (ράπερ)
Κατηγορία:Τραγούδια του Lil Jon
Κατηγορία:Τραγούδια του 2004
Ραϊμόν Ραντιγκέ

Ο Ραϊμόν Ραντιγκέ ("Raymond Radiguet", 18 Ιουνίου 1903 - 12 Δεκεμβρίου 1923) ήταν Γάλλος συγγραφέας, το πρώιμο και εξαιρετικό ταλέντο του οποίου αποτυπώνεται στα δύο μυθιστορήματα που πρόλαβε να γράψει.

Σπούδασε στο Λύκειο Καρλομάγνου στο Παρίσι και συνδέθηκε με λογοτέχνες, ζωγράφους και συνθέτες του Μονπαρνάς. Καθοριστική ήταν η γνωριμία του με τον Ζαν Κοκτώ, ο οποίος, ενθουσιασμένος από το ταλέντο που ανακάλυψε όταν ο Ραντιγκέ του διάβασε ποιήματά του, έγινε ο μέντοράς του : Τον συμβούλευε, τον ενεθάρρυνε, έκανε ταξίδια μαζί του και τον βοήθησε να δημοσιεύσει στίχους του σε πρωτοποριακά περιοδικά. Το μόνο παράπονο του Κοκτώ από τον Ραντιγκέ ήταν ότι ο τελευταίος «αγαπούσε τις γυναίκες».

Στις αρχές του 1923 εκδόθηκε το μυθιστόρημα του Ραντιγκέ "Με τον Διάβολο στο κορμί". Το θέμα ήταν δύσκολο : Η ερωτική σχέση ενός δεκαεξάχρονου νεαρού με μια παντρεμένη νέα γυναίκα που ο άντρας της ήταν στο μέτωπο. Προκλήθηκε σκάνδαλο, δεδομένου ότι είχαν περάσει μόνο πέντε χρόνια από τον Α΄Παγκόσμιο Πόλεμο, αλλά οι κριτικές (μεταξύ των οποίων αυτές των Μαξ Ζακόμπ και Πωλ Βαλερύ) ήταν ενθουσιώδεις. Κατά πάσαν πιθανότητα υπήρχαν πολλά αυτοβιογραφικά στοιχεία στο έργο.

Το δεύτερο και τελευταίο μυθιστόρημα του Ραντιγκέ ήταν "Ο χορός του κόμη ντ’ Ορζέλ", που εκδόθηκε το 1924, λίγους μήνες μετά τον θάνατό του. Και πάλι μια ιστορία μοιχείας, ένα ερωτικό τρίγωνο της υψηλής κοινωνίας αυτήν την φορά στα λεγόμενα «Τρελά χρόνια» της δεκαετίας του 1920, με όλο το βάρος δοσμένο στην ανάλυση χαρακτήρων.

Στα τέλη του 1923 ο πολλά υποσχόμενος νέος συγγραφέας προσβλήθηκε από τυφοειδή πυρετό. Στις 9 Δεκεμβρίου είπε στον Κοκτώ : "«Σε τρεις μέρες θα με τουφεκίσουν οι στρατιώτες του Θεού»", και στις 12 Δεκεμβρίου πέθανε.
Σαμόα Τζο

Ο Νουφολάου Τζόελ Σενόα ("Nuufolau Joel "Joe" Seanoa", 17 Μαρτίου 1979) είναι Αμερικανός παλαιστής, γνωστότερος ως "Σαμόα Τζο" στα ρινγκ που εμφανίζεται. Αυτή την περίοδο έχει συμβόλαιο με την εταιρία πάλης WWE.
Πλάτο Τιμπουρτίνους

Ο Πλάτο Τιμπουρτίνους ("Plato Tiburtinus", Πλάτων από το Τίβολι, 1110) ήταν Ιταλός μαθηματικός, αστρονόμος και μεταφραστής του 12ου αιώνα ο οποίος έζησε στη Βαρκελώνη από το 1116 έως το 1138. Είναι πιο γνωστός για τη μετάφραση εβραϊκών και αραβικών κειμένων στα λατινικά, και ο πρώτος που μετέφρασε πληροφορίες για τον αστρολάβο (αστρονομικό όργανο) από τα αραβικά.

Ο Πλάτων από το Τίβολι μετέφρασε το "Βιβλίο της Γέννησης" του Άραβα αστρολόγου Αλμποχάλι στα λατινικά το 1136. Μετέφρασε την Τετράβιβλο του Κλαύδιου Πτολεμαίου από τα αραβικά στα λατινικά το 1138, τα αστρονομικά έργα του αλ Μπατανί, τα "Σφαιρικά" του Θεοδόσιου και το "Liber Embadorum" του Αβραάμ μπαρ Χίγια.
Μουγίνγκα

Η Μουγίνγκα (κιρούντι: Muyinga) είναι η δεύτερη μεγαλύτερη πόλη του Μπουρούντι. Είναι η πρωτεύουσα της Επαρχίας Μουγίνγκα. Έχει πληθυσμό 48.997 κατοίκων.
Νγκόζι

Το Νγκόζι (κιρούντι: Ngozi) είναι η τέταρτη μεγαλύτερη πόλη του Μπουρούντι. Είναι η πρωτεύουσα της Επαρχίας Νγκόζι. Έχει πληθυσμό 40.200 κατοίκων.
Υβόν Χάτον

Η Υβόν Χάτον ("Yvonne Hutton", πατρικό όνομα: "Yvonne Jeanne Mullins", Weymouth, Dorset, 31 Οκτωβρίου 1941 - Μάρτιος 1992) ήταν Αγγλίδα καλλιτέχνης εικονογραφημένων εκδόσεων, περισσότερο γνωστή για τη δουλειά της στο ποδοσφαιρικό κόμικς Roy of the Rovers.

Ενώ ακόμη σπούδαζε στο 'Poole Art College', προσελήφθη σαν εικονογράφος στην επιχείριση του "Colin Page".

Ξεκίνησε να σχεδιάζει τον χαρακτήρα Ρόυ Ρέης και τους υπόλοιπους παίκτες της Μέλτσεστερ Ρόβερς στο περιοδικό "Tiger", από το 1967-68.

Η συνεργασία της διήρκεσε μέχρι και το 1978, με μια μικρή διακοπή ενδιάμεσα, όταν αντικαταστάθηκε προσωρινά από τον συνάδελφό της David Sque.

Συνέχισε τη δουλειά της στο περιοδικό ""Roy of the Rovers", με τις σειρές "Durrell's Palace" (1981–85), "Wayne's Wolves" (1985–86) "Kevin's Chance" (1986–87) "City" (1987–88) και "Terrible Twins"" (1988–89).

Επίσης, ανέλαβε την παρουσίαση του 'Roy of the Rovers' στην εφημερίδα 'Daily Star', αλλά δεν πρόλαβε να ολοκληρώσει τη σειρά, καθώς το Δεκέμβριο του 1991 τραυματίσθηκε σοβαρά σε τροχαίο ατύχημα, με αποτέλεσμα να αποβιώσει λίγους μήνες αργότερα.
Ντουέιν Γουέιντ

Ο Ντουέιν Γουέιντ ("Dwyane Tyrone Wade Jr.", 17 Ιανουαρίου 1982), γνωστός και με το παρατσούκλι "Flash" ή "D-Wade", είναι Αμερικανός πρώην διεθνής καλαθοσφαιριστής που αγωνιζόταν για μεγάλο μέρος της καριέρας στους Μαϊάμι Χιτ. Βραβευμένος το 2006 ως Αθλητής της Χρονιάς από την Sports Illustrated, ο Γουέιντ καθιερώθηκε ως ένας από τους πιο γνωστούς και δημοφιλείς παίκτες στο πρωτάθλημα NBA. 

Είχε την φανέλα με τις κορυφαίες πωλήσεις στο ΝΒΑ για σχεδόν δύο χρόνια, από τα πλέι-οφ του NBA το 2005, μέχρι τα μέσα της σεζόν 2006-07. Έχει κατακτήσει το πρωτάθλημα τρεις φορές (2006, 2012, 2013), όντας ο MVP των τελικών το 2006.
Ο Γουέιντ είναι πολύ αγαπητός για το ακροβατικό παιχνίδι του και θεωρείται ένας από τους καλύτερους σούτινγκ γκαρντ και ένας από τους κορυφαίους παίκτες της γενιάς του.
Μπουρούρι

Το Μπουρούρι (κιρούντι: Bururi) είναι η έβδομη μεγαλύτερη πόλη του Μπουρούντι. Είναι η πρωτεύουσα της Επαρχίας Μπουρούρι. Έχει πληθυσμό 22.900 κατοίκων.
Ρουτάνα

Η Ρουτάνα (κιρούντι: "Rutana") είναι η όγδοη μεγαλύτερη πόλη του Μπουρούντι. Είναι η πρωτεύουσα της Επαρχίας Ρουτάνα. Έχει πληθυσμό 20.700 κατοίκων.
Νυάνζα Λακ

Η Νυάνζα Λακ (κιρούντι: Makamba) είναι η ένατη μεγαλύτερη πόλη του Μπουρούντι. Ανήκει στην Επαρχία Μακάμπα και είναι η πρωτεύουσα της κοινότητας Νυάνζα Λακ.
Μακάμπα

Η Μουράμβια (κιρούντι: Makamba) είναι η ένατη μεγαλύτερη πόλη του Μπουρούντι. Είναι η πρωτεύουσα της Επαρχίας Μακάμπα. Έχει πληθυσμό περίπου 13.000 κατοίκων.
Μάριος Σαλμάς

Ο Μάριος Σαλμάς είναι Έλληνας ιατρός, πολιτικός και συγγραφέας. Είναι Αναπληρωτής καθηγητής της Ιατρικής Σχολής του Πανεπιστημίου Αθηνών, χειρουργός ορθοπεδικός και αθλητίατρος.
Μακάρειο Στάδιο

Το Μακάρειο Στάδιο είναι στάδιο στην Μακεδονίτισσα ,  Έγκωμη Λευκωσίας με χωρητικότητα 15 590 θέσεων. Η κατασκευή του ολοκληρώθηκε το 1978. Αποτέλεσε έδρα του ΑΠΟΕΛ και της Ομόνοιας πριν μεταφερθούν στο Νέο ΓΣΠ το 1999. Σήμερα αποτελεί έδρα του Ολυμπιακού Λευκωσίας, της Δόξας Κατωκοπιάς, του Διγενή Μόρφου και του Εθνικού Άσσιας.
Νουργκιούλ Γεσιλτσάι

Η Νουργκιούλ Γεσιλτσάι ("Nurgül Yeşilçay", 26 Μαρτίου 1976) είναι μία από τις σημαντικότερες ηθοποιούς από την Τουρκία.
Έλιο Ντι Ρούπο

-->
Ο Έλιο Ντι Ρούπο ("Elio Di Rupo", 18 Ιουλίου 1951) είναι Βέλγος σοσιαλιστής πολιτικός, ιταλικής καταγωγής. Υπήρξε πρωθυπουργός του Βελγίου , και ηγέτης του Σοσιαλιστικού Κόμματος (PS). Η θητεία του διήρκεσε από τις 6 Δεκεμβρίου 2011 μέχρι τις 11 Οκτωβρίου του 2014.

Ο Έλιο Ντι Ρούπο ήταν ο πρώτος γαλλόφωνος που κατείχε τη θέση αυτή από το 1979. Ήταν επίσης ο πρώτος πρωθυπουργός του Βελγίου μη Βαλλωνικής ή Φλαμανδικής καταγωγής, καθώς και ο μόνος ανοιχτά ομοφυλόφιλος ηγέτης μιας χώρας της Ευρωπαϊκής Ένωσης.

Ο Ντι Ρούπο ήρθε σε επαφή με το σοσιαλιστικό κίνημα για πρώτη φορά κατά τη διάρκεια των σπουδών του στη Μονς, όπου πήρε το πρώτο του πτυχίο μάστερ και στη συνέχεια διδακτορικό στη χημεία. Πήγε στο Πανεπιστήμιο του Leeds (Ηνωμένο Βασίλειο), όπου εργάστηκε (1977-1978).

Ξεκίνησε την πολιτική του καριέρα ως ακόλουθος στην κυβέρνηση του Jean-Maurice Dehousse (1980-81).

Το πρώτο του αιρετό πολιτικό αξίωμα ήρθε το 1982, όταν ήταν δημοτικός σύμβουλος στη Μονς . Το 1986, διετέλεσε αντιδήμαρχος υγείας, αστικής ανάπλασης και κοινωνικών υποθέσεων. Επαγγελματικά, ο Di Rupo ήταν στο ίδιο χρονικό διάστημα μέλος του υπουργικού συμβουλίου και στη συνέχεια αναπληρωτής προϊστάμενος του ιδιαίτερου γραφείου του Υπουργού Οικονομικών της εποχής εκείνης της περιφέρειας της Βαλλωνίας και στη συνέχεια αναπληρωτής προϊστάμενος του ιδιαίτερου γραφείου του υπουργού Οικονομικών και Ενέργειας της Βαλλωνίας περιφέρειας εκείνη την περίοδο και επιθεωρητής της ενεργειακής επιθεώρησης του υπουργείου στην περιοχή της Βαλλωνίας.
Καρλ Ντένιτς

Ο Καρλ Ντένιτς ("Karl Dönitz", 16 Σεπτεμβρίου 1891 - 24 Δεκεμβρίου 1980 ή πριν την ημερομηνία αυτή, σύμφωνα με τουλάχιστον μία πηγή) ήταν Γερμανός ναύαρχος. Από το 1936 ήταν ο διοικητής του στόλου των υποβρυχίων της Ναζιστικής Γερμανίας κατά τον Β΄ Παγκόσμιο Πόλεμο και, από τον Ιανουάριο του 1943, μετά την παραίτηση του αρχιναυάρχου Έριχ Ραίντερ, αρχηγός του πολεμικού ναυτικού. 

Υποδειχθείς από τον Χίτλερ διάδοχός του, μετά την αυτοκτονία του, στις 30 Απριλίου 1945, ανέλαβε αρχηγός του κράτους σχηματίζοντας κυβέρνηση κατ΄ εντολή της οποίας το Αρχηγείο των γερμανικών δυνάμεων συνθηκολόγησε με τους συμμάχους.
Τέλος συνελήφθη από τους Άγγλους υπό των οποίων και εισήχθη στο Διεθνές Στρατοδικείο της Νυρεμβέργης όπου και καταδικάστηκε σε δεκαετή κάθειρξη.
Βάτσλαβ Πίλαρ

Ο Βάτσλαβ Πίλαρ (τσεχ. Václav Pilař) γεννήθηκε στις 13 Οκτωβρίου 1988 και είναι Τσέχος μέσος, που παίζει στην Βόλφσμπουργκ και στην εθνική Τσεχίας.

Ο Πίλαρ δόθηκε δανεικός στην Πλζεν από την ΦΚ Χράντετς Κράλοβε, στην αρχή της χρονιάς 2011-12.

Αφού αρνήθηκε να υπογράψει με την Πλζεν, τον Νοέμβριο του 2011, αναφέρθηκε ότι ο Πίλαρ υπέγραψε με την ΦφΛ Βόλφσμπουργκ. Τον Ιανουάριο του 2012 ανακοινώθηκε ότι ο Πίλαρ θα συμπεριληφθεί στην Βόλφσμπουργκ, το καλοκαίρι, μετά τις εμφανίσεις της εθνικής Τσεχίας στο Euro 2012. Ο Πίλαρ πέτυχε δύο τέρματα στην διοργάνωση: ένα στον αγώνα με την εθνική Ρωσίας και ένα στον αγώνα με την εθνική Ελλάδος.
Τομρίς Ιντζέρ

Η Τομρίς Ιντζέρ ("Tomris İncer"), ήταν Τουρκάλα ηθοποιός.
Ρόντερικ Στρονγκ

Ο Κρις Λίντσεϊ (γεννημένος στις 26 Ιουλίου 1983) είναι Αμερικανός επαγγελματίας παλαιστής, που είναι περισσότερο γνωστός με το ψευδώνυμο με το οποίο εμφανίζεται στα ρινγκ, Ρόντερικ Στρονγκ. Αυτή την περίοδο έχει συμβόλαιο με την εταιρεία πάλης Ring of Honor, στην οποία είναι ο σημερινός κάτοχος του Παγκόσμιου Τηλεοπτικού Πρωταθλήματος ROH.
Έρωτας και Τιμωρία

Το “Έρωτας και Τιμωρία” είναι μία τουρκική σαπουνόπερα. Η σειρά έκανε πρεμιέρα στην Τουρκία στις 5 Ιανουαρίου 2010 και ολοκληρώθηκε στις 27 Ιουνίου 2011. Τα γυρίσματα της σειράς πραγματοποιήθηκαν στην Κωνσταντινούπολη, στη Βαν και στο Μποντρούμ. Η σκηνοθεσία είναι του Κουντρέτ Σαμπαντζί "(Επεισόδια 1-36)" και του Μεχμέτ Αντά Οζτεκίν "(36-62)". Πρωταγωνιστές δύο νέοι άνθρωποι, ο Σαβάς και η Γιασεμίν, τους οποίους ενώνει ένας μεγάλος έρωτας αλλά τους χωρίζουν οι διαφορετικοί κόσμοι στους οποίους ζουν. Παγιδεύονται στα άδικα παιχνίδια της μοίρας, στους άγραφους νόμους μιας αιματηρής βεντέτας και στα μεγάλα οικογενειακά μυστικά. Η σύγχρονη Τουρκία έρχεται αντιμέτωπη με τις αυστηρές παραδόσεις και τα έθιμα που, ακόμα και σήμερα, επικρατούν στη γειτονική χώρα.
Στο ρόλο του Σαβάς πρωταγωνιστεί ο Μουράτ Γιλντιρίμ. Στο ρόλο της Γιασεμίν, η Νουργκιούλ Γεσιλτσάι, η οποία έχει κερδίσει τέσσερα βραβεία Καλύτερης Γυναικείας Ερμηνείας στην Τουρκία.
PrivatAir

H PrivatAir είναι μια ιδιωτική αεροπορική εταιρία με έδρα τη Γενεύη της Ελβετίας. Λειτουργεί τα τελευταία 35 χρόνια και επιπλέον βάσεις στην Κοπενχάγη, Ζυρίχη, Ντίσελντορφ και Φρανκφούρτη, και Μπραζαβίλ (Κονγκό).
Περιφέρεια Κγκαλαγκάντι

<br>

Η Περιφέρεια Κγκαλαγκάντι (σετσουάνα: Kgalagadi) είναι μια από τις 9 περιφέρειες της Μποτσουάνα. Έχει έκταση 105.200 τ.χλμ. και πληθυσμό 42.049 κατοίκων με πυκνότητα 0,4 κατοίκων ανά τ.χλμ. Πρωτεύουσα είναι η Τσαμπόνγκ.

Kgaladagi σημαίνει "χώρα της δίψας".
Χουκούντσι

<br>

Το Χουκούντσι (σετσουάνα: Hukuntsi) είναι μια κωμόπολη της Μποτσουάνα. Είναι ο δεύτερος μεγαλύτερος οικισμός της Περιφέρειας Κγκαλαγκάντι και η πρωτεύουσα της επαρχίας Χουκούντσι. Έχει πληθυσμό 3.807 κατοίκων (2001). Βρίσκεται νότια της Μποτσουάνα και βόρεια του Κγκαλαγκάντι. Βρίσκεται στην Έρημο Καλαχάρι.

Hukuntsi σημαίνει "τέσσερις γωνίες".
Έριχ Μαρία Ρεμάρκ

Ο Έριχ Μαρία Ρεμάρκ ("Erich Maria Remarque", 22 Ιουνίου 1898 - 25 Σεπτεμβρίου 1970), πραγματικό όνομα Έριχ Πάουλ Ρεμάρκ ("Erich Paul Remark") ήταν Γερμανός μυθιστοριογράφος που έγραψε πολλά έργα για τις φρίκες του πολέμου.
Κανγκ

<br>

Οι [[καμήλα|καμήλες]] στην Τσαμπόνγκ χρησιμοποιούνται για περιπολία από την αστυνομία

Η Κανγκ (σετσουάνα: Kang) είναι μια κωμόπολη της Μποτσουάνα. Είναι ο τρίτος μεγαλύτερος οικισμός της Περιφέρειας Κγκαλαγκάντι και ο δεύτερο μεγαλύτερος της επαρχίας Χουκούντσι. Έχει πληθυσμό 3.744 κατοίκων (2001). Βρίσκεται νότια της Μποτσουάνα και βορειοανατολικά του Κγκαλαγκάντι. Βρίσκεται στην Έρημο Καλαχάρι.
Όλοφ Μέλμπεργκ

Ο Έρικ Όλοφ Μέλμπεργκ (γεννηθείς στις 3 Σεπτεμβρίου 1977 στο Αμνέχαραντ, Γκούλσπανγκ) είναι Σουηδός πρώην διεθνής ποδοσφαριστής και αγωνίστηκε ως κεντρικός αμυντικός ή δεξιός αμυντικός. Μεταξύ των ομάδων που έκανε μεγάλη καριέρα ήταν η Άστον Βίλα, η Γιουβέντους,η Κοπεγχάγη και ο Ολυμπιακός.

Ο Μέλμπεργκ "κρέμασε τα παπούτσια του" την 31/07/2014 στα 37 του χρόνια όντας ποδοσφαιριστής της Κοπεγχάγης

Ο Μέλμπεργκ περιγράφεται ως "μεγάλος, δυνατός και ξεχωριστός στον αέρα" .
Ρετ Τάιτους

Ο Έβερετ Λάουρενς Τάιτους (γεννημένος στις 15 Σεπτεμβρίου 1987) είναι ένας Αμερικανός επαγγελματίας παλαιστής. Περισσότερο γνωστός είναι με το όνομα Ρετ Τάιτους. Έχει μαθητεύσει στην σχολή του ROH, ενώ από το 2006 έχει συμβόλαιο με την εταιρεία. Αυτή την περίοδο είναι ομαδικός πρωταθλητής στο πλευρό του Κένυ Κινγκ.
Κιβάντς Τατλιτούγ

Ο Κιβάντς Τατλιτούγ ("Κıvanç Tatlıtuğ", 27 Οκτωβρίου 1983) είναι Τούρκος ηθοποιός και μοντέλο. Έγινε γνωστός από τις σειρές "Ασημένια Φεγγάρια", στο ρόλο του Μεχμέτ Σάντογλου, "Μενεξέ" και "Πειρασμός".
Κωνσταντίνος Ι. Παπαρρηγόπουλος

Ο Κωνσταντίνος Ι. Παπαρρηγόπουλος (1836 - 1908) ήταν Έλληνας στρατιωτικός του ρωσικού στρατού.

Γεννήθηκε το 1836 στην Πάτρα, ήταν ο δευτερότοκος γιος του Ι. Παπαρρηγόπουλου. Σπούδασε στη στρατιωτική Σχολή της Αγίας Πετρούπολης. Μετά την αποφοίτησή του κατατάχθηκε στον ρωσικό στρατό. Διέπρεψε σε πολεμικές επιχειρήσεις και ιδιαίτερα στη πολιορκία της Σεβαστούπολης το 1855. 
Εξελίχθηκε στον ρωσικό στρατό. Πέθανε το 1908.
Τριαντάφυλλος Παπατριανταφύλλου

Ο Τριαντάφυλλος Παπατριανταφύλλου (1897 - 1949) ήταν Έλληνας στρατιωτικός συνταγματάρχης πεζικού.
Κένυ Κινγκ

Ο Κένυ Λέιν (γεννημένος 22 Ιουλίου 1981) είναι ένας Αμερικανός επαγγελματίας παλαιστής. Περισσότερο γνωστός είναι με το ψευδώνυμο που χρησιμοποιεί στα ρινγκ, Κένυ Κινγκ. Αυτή την περίοδο συνεργάζεται με την εταιρεία πάλης TNA Wrestling, ενώ έγινε γνωστός για το χρόνο του στην εταιρεία Ring of Honor.
Υπουργείο Θαλάσσιων Υποθέσεων, Νήσων και Αλιείας

thumb|right|280px|Το κτίριο του Υπουργείο Θαλάσσιων Υποθέσεων, Νήσων και Αλιείας στην ακτή Βασιλειάδη στον Πειραιά
Το Υπουργείο Θαλάσσιων Υποθέσεων, Νήσων και Αλιείας (ΥΘΥΝΑΛ) (7 Σεπτεμβρίου 2010 - Ιούνιος 2011) ήταν κρατικός φορέας διοίκησης της ελληνικής εμπορικής ναυτιλίας.
Τζοβάννι Βέργκα

Ο Τζοβάννι Βέργκα ("Giovanni Carmelo Verga", 2 Σεπτεμβρίου 1840 - 27 Ιανουαρίου 1922) ήταν Ιταλός συγγραφέας, ο σπουδαιότερος εκπρόσωπος του φιλολογικού κινήματος του βερισμού.

Γεννήθηκε στην Κατάνη από αριστοκρατική οικογένεια, άρχισε να σπουδάζει νομικά και κατατάχτηκε στην Εθνοφρουρά της Κατάνης το 1860. Εγκατέλειψε τις σπουδές του για ν’ ασχοληθεί με την δημοσιογραφία και το 1862 εκδόθηκε το πρώτο του βιβλίο, "Οι καρμπονάροι του βουνού". 

Το 1865 εγκαταστάθηκε στην Φλωρεντία και το 1872 στο Μιλάνο. Σύχναζε στα φιλολογικά σαλόνια των πόλεων αυτών, τα καλοκαίρια του όμως τα περνούσε στην Σικελία.

Τα μέχρι το 1874 μυθιστορήματά του περιέγραφαν την ζωή των ανωτέρων τάξεων και κινούνταν σε αισθηματικό και ρομαντικό περιβάλλον (Νουβέλλες κομψότητας και μοιχείας, κατά τον ίδιο). Με την Νέντα άρχισε η ρεαλιστική περιγραφή της δύσκολης ζωής των Σικελών αγροτών και ψαράδων, με αποκορύφωμα τους "Μαλαβόλια", και του απελπισμένου αγώνα των νεόπλουτων ν’ ανεβούν κοινωνικά (Μαστρο-Ντόν Τζεζουάλντο). 

Το 1893, κάτω από την πίεση ψυχολογικών προβλημάτων επέστρεψε οριστικά στην Κατάνη και παραιτήθηκε από τα μεγαλόπνοα σχέδιά του. Το 1920 ονομάστηκε γερουσιαστής. Πέθανε μετά από δύο χρόνια.

Ο Βέργκα διασκεύασε ο ίδιος του διήγημά του Cavalleria Rusticana για το θέατρο (1884). Στο διήγημα βασίστηκε το λιμπρέττο της όπερας του Gastaldon "Mala Pasqua !" (Κακό Πάσχα !) που ανέβηκε τον Απρίλιο του 1890 στο θέτρο Costanzi της Ρώμης, χωρίς ιδιαίτερη επιτυχία. Η εξαιρετική επιτυχία ήταν ένα μήνα μετά στο ίδιο θέατρο, όταν ανέβηκε, βασισμένη στο ίδιο διήγημα, η όπερα "Καβαλερία Ρουστικάνα" του Πιέτρο Μασκάνι.

Το 1948 ο Λουκίνο Βισκόντι γύρισε το νεορεαλιστικό δράμα "La terra trema" (Η γη τρέμει), βασισμένο στους "Μαλαβόλια".
Δημοτική Βιβλιοθήκη Σύρου - Ερμούπολης

Η Δημοτική Βιβλιοθήκη Σύρου - Ερμούπολης είναι βιβλιοθήκη στην Ερμούπολη της Σύρου, η οποία ανήκει στον Δήμο Σύρου - Ερμούπολης.
Επαρχία Χουκούντσι

<br>

Η Επαρχία Χουκούντσι (Hukuntsi) ή Βόρειο Κγκαλαγκάντι είναι μια επαρχία της Περιφέρειας Κγκαλαγκάντι στη Μποτσουάνα. Βρίσκεται νοτιοδυτικά της χώρας και νότια της περιφέρειας. Πρωτεύουσα είναι το Χουκούντσι και δε΄τερη μεγαλύτερη πόλη το Κανγκ.
Φρανσουά Βιγιόν

O Φρανσουά Βιγιόν ("François Villon", 1431 - εξαφανίστηκε το 1463) ήταν Γάλλος ποιητής του Μεσαίωνα, ο κατά Ρεμπώ γενάρχης των «καταραμένων ποιητών».
Μπερέν Σαάτ

Η Μπερέν Σαάτ (τούρκικα: "Beren Saat", 26 Φεβρουαρίου 1984) είναι Τουρκάλα ηθοποιός. Όσο σπούδαζε ακόμη στη σχολή Οικονομικών και Διοικητικών Επιστημών του Πανεπιστημίου του Μπεσκέντ, έλαβε μέρος στο διαγωνισμό ταλέντων «Türkiye'nin Yıldızları» κι έτσι την ανακάλυψε η σκηνοθέτης Τόμρις Γκιριτλίογλου, η οποία την βοήθησε να ξεκινήσει την υποκριτική της καριέρα. Έκανε το τηλεοπτικό της ντεμπούτο μέσα από τη σειρά «Aşkımızda Ölüm Var» (2004) ενώ τη σεζόν 2005-06 είχε πρωταγωνιστικό ρόλο στη σειρά «Aşka Sürgün». Έγινε ευρύτερα γνωστή μέσα από τις σειρές «Aşk-i Memnu» (2008-2010) ως Μπιχτέρ Γιορέογλου και «Fatmagul Un Sucu Ne?» (2010-2012) ως Φατμαγκιούλ. Από το 2019 πρωταγωνιστεί στη σειρά του τουρκικού Netflix, «The Gift», υποδυόμενη μια ζωγράφο, την Ατιγιέ.

Υπήρξε η πιο ακριβοπληρωμένη ηθοποιός της Τουρκίας από το 2008 μέχρι το 2014.
Κίσα

<br>

Η Κίσα (σετσουάνα: Khisa ή Kisa) είναι ένα χωριό της Μποτσουάνα. Ανήκει στην Περιφέρεια Κγκαλαγκάντι και στην Επαρχία Τσαμπόνγκ. Έχει πληθυσμό 423 κατοίκων (2001). Βρίσκεται νότια της Μποτσουάνα και του Κγκαλαγκάντι. Βρίσκεται στην Έρημο Καλαχάρι.
Γιάννης Αλαφούζος

Ο Γιάννης Αλαφούζος (2 Ιουλίου 1957-) είναι Έλληνας επιχειρηματίας, εφοπλιστής, μεγαλομέτοχος της ΠΑΕ Παναθηναϊκός και μέλος της οικογένειας Αλαφούζου από τη Σαντορίνη.
Ερνστ Χάπελ

Ο Ερνστ Χάπελ ("Ernst Happel", 29 Νοεμβρίου 1925 -14 Νοεμβρίου 1992) ήταν Αυστριακός ποδοσφαιριστής και προπονητής. Θεωρούμενος ως ένας από τους κορυφαίους προπονητές όλων των εποχών ψηφίστηκε 9ος καλύτερος από το France Football το 2019.
Σπιρού Σαρλερουά

Η Σπιρού Σαρλερουά, επίσης γνωστή ως Σπιρού Μπασκέτ και, πλέον, Belgacom Σπιρού, λόγω εμπορικής συμφωνίας, είναι μια Βελγική επαγγελματική ομάδα καλαθοσφαίρισης, η οποία έχει έδρα ως την πόλη Σαρλερουά του Βελγίου. Η ομάδα συμμετέχει στην πρώτη κατηγορία του Βελγικού Πρωταθλήματος. Η ομάδα χρησιμοποιεί ως έδρα το Spiroudome.
Γιάννης Βονόρτας

Ο Γιάννης Βονόρτας (γεν. 25 Ιουνίου 1960, Βρότσλαβ), είναι Έλληνας πρώην ποδοσφαιριστής και νυν βοηθός προπονητής στον Παναθηναϊκό. Λόγω του ύψους του (1,85 μ.) αγωνίζονταν ως κεντρικός αμυντικός.
Pro Evolution Soccer 2013

Το Pro Evolution Soccer 2013 είναι βιντεοπαιχνίδι ποδοσφαίρου και είναι ένα από τα παιχνίδια της σειράς Pro Evolution Soccer. Αναπτύχθηκε και δημοσιεύθηκε από την Konami στις 18 Απριλίου 2012 και επίσης για πρώτη φορά στα χρονικά της σειράς περιλαμβάνονται και οι 20 ομάδες του Βραζιλιάνικου Πρωταθλήματος.
Νεοελληνικά Γράμματα

Τα Νεοελληνικά Γράμματα (1935-1941) ήταν εβδομαδιαίο περιοδικό με φιλολογικά και άλλα θέματα.

Το περιοδικό «Νεοελληνικά Γράμματα» ήταν εβδομαδιαίο και εστιαζόταν σε θέματα φιλολογικά, επιστημονικά και καλλιτεχνικά. Είχε μεγάλο σχήμα, στον υπότιτλό του μάλιστα παρουσιαζόταν ως εφημερίδα. Το εξέδιδε ο εκδοτικός οίκος Ελευθερουδάκη. Παρακολουθούσε τη λογοτεχνική κίνηση, δημοσίευε κείμενα Ελλήνων και ξένων (σε μετάφραση) συγγραφέων, καθώς και κριτική βιβλίου. Δεν αποτελεί υπερβολή να πούμε ότι το περιοδικό αυτό είναι μια τοιχογραφία της ελληνικής πνευματικής ζωής στην αμέσως προ του Δευτέρου Παγκοσμίου Πολέμου περίοδο.<br>
Κυκλοφόρησε δύο περιόδους:<br>
# πρώτη περίοδος από 14/4/1935 μέχρι 9/2/1936 (44 τεύχη)<br>
# δεύτερη περίοδος από 5/12/1936 μέχρι 12/4/1941 (228 τεύχη).<br>

Στις 14 Απριλίου 1935 κυκλοφόρησε το τεύχος 1, δεκαεξασέλιδο μεγάλου σχήματος, εικονογραφημένο και με διχρωμία στους τίτλους. Αυτά ήταν τα μόνιμα χαρακτηριστικά του. Ο εκδότης Κώστας Ελευθερουδάκης ήταν και διευθυντής του την πρώτη περίοδο, ενώ ο Κ. Καρθαίος ήταν αρχισυντάκτης. Σε κάποια τεύχη εμφανίστηκε ως διευθυντής ο Θεμιστοκλής Αθανασιάδης.<br>
Κατά τη δεύτερη περίοδο τη διεύθυνση ανέλαβε ο Αλέκος Φωτιάδης. Τη θέση του πήρε τον Μάρτιο του 1937 ο γιος του Δημήτρης Φωτιάδης. Τους τελευταίους μήνες, πριν διακοπεί η έκδοσή του, τη διεύθυνσή του είχε ο Αντώνης Νικολόπουλος.<br>
Υπό τη διεύθυνση του Δημήτρη Φωτιάδη τα «Νεοελληνικά Γράμματα» προβάλλουν τη δική τους άποψη όσον αφορά στη λογοτεχνία και γίνονται το βήμα μιας σειράς πνευματικών ανθρώπων, που αντιτίθενται στο καθεστώς της 4ης Αυγούστου.<br>
Μερικοί ξένοι συγγραφείς που το περιοδικό φιλοξένησε κείμενά τους: Λουίτζι Πιραντέλο, Ιβάν Μπούνιν, Πολ Κλοντέλ, Σαρλ Μποντλέρ, Ρ. Κίπλινγκ, Εμίλ Βεράρεν. Την ευθύνη της βιβλιοκριτικής είχαν ο Τέλλος Άγρας τακτικά, και κατά καιρούς οι Τάκης Μπαρλάς, Γιώργος Φτέρης, Ρήγας Γκόλφης, Άγγελος Τερζάκης.<br>
Στέφανος Αθανασιάδης

O Στέφανος Αθανασιάδης (Λάκκωμα Χαλκιδικής, 24 Δεκεμβρίου 1988) είναι Έλληνας ποδοσφαιριστής, που αγωνίζεται ως επιθετικός στον Απόλλωνα Λάρισας. Είναι επίσης γνωστός και με το ψευδώνυμο "Κλάους".
Κεβίν Σεραφέν

Ο Κεβίν Σεραφέν (Καγιέν, 7 Δεκεμβρίου 1989) είναι Γάλλος πρώην επαγγελματίας διεθνής καλαθοσφαιριστής. Επιλέχτηκε στην 17η θέση των ντραφτ το 2010 από τους Σικάγο Μπουλς. Στη συνέχεια πήγε στα πλαίσια ανταλλαγής στους Ουάσινγκτον Ουίζαρντς αμέσως μετά την επιλογή του. Με ύψος 2,06 μέτρα, αγωνιζόταν στην θέση του πάουερ φόργουορντ και του σέντερ.
Σιουδάδ Νεσαουαλκόγιοτλ

<br>

Η Σιουδάδ Νεσαουαλκόγιοτλ (ισπανικά: "Ciudad Nezahualcóyotl", ισπανική : [sjuˈðað nesawalˈkoʝotɬ]), ή συχνότερα γνωστή ως Σιουδάδ Νέσα (Ciudad Neza), είναι μια πόλη και δήμος στην Πολιτεία του Μεξικού, στη βορειοανατολική γωνία της Ομοσπονδιακής Περιφέρειας (Distrito Federal): είναι έτσι μέρος της μητροπολιτικής περιοχής της Πόλης του Μεξικού. Πήρε το όνομά της από τον Νεζαουαλκόγιοτλ ή Νεσαουαλκόγιοτλ (ισπ. Nezahualcóyotl), τον ποιητή και βασιλιά του κοντινού Τεξκόκο, και χτίστηκε στην αποστραγγισμένη κοίτη της λίμνης Τεξκόκο. Το όνομα Νεσαουαλκόγιοτλ προέρχεται από την Νάουατλ, και σημαίνει «νηστικό κογιότ».

Μέχρι τις αρχές του 20ού αιώνα στην περιοχή της Σιουδάδ Νέσα βρίσκονταν κατάλοιπα της λίμνης Τεξκόκο. Η επιτυχημένη αποξήρανση της λίμνης οδήγησε στη δημιουργία νέας γης, η οποία μοιράστηκε σε νέους ιδιοκτήτες. Η πόλη έλαβε καθεστώς δήμου το 1963. Σήμερα, σύμφωνα με την απογραφή του 2010 στη πόλη ζουν 1.104.585 άτομα.

thumb|left|Άγαλμα του Νεσαουαλκόγιοτλ στην κύρια πλατεία
Η πόλη φιλοξένησε το Παγκόσμιο Κύπελλο το 1986 και είναι η έδρα της ποδοσφαιρικής ομάδας Τόρος Νέσα (Toros Neza).
Λούκκα

Η Λούκκα (ιταλικά: "Lucca") είναι πόλη και Δήμος στην Τοσκάνη στο βορειοδυτικό τμήμα της Ιταλίας, κτισμένη στις όχθες του ποταμού Σέρκιο (Serchio) σε εύφορο πεδινό τόπο κοντά στην Τυρρηνική θάλασσα. Είναι πρωτεύουσα της ομώνυμης επαρχίας και, εκτός από τα άλλα της αξιοθέατα και την μακραίωνη ιστορία της, είναι πολύ γνωστή για τα ιδιαίτερα καλοδιατηρημένα Αναγεννησιακά της τείχη. Η πόλη έχει 89.346 κατοίκους, οι οποίοι αποκαλούνται "Λουκέζι" (Lucchesi).
Λιτλ Ροκ

Το Λιτλ Ροκ (αγγλικά: Little Rock, Arkansas), είναι η πρωτεύουσα και η μεγαλύτερη πόλη στην Αμερικανική πολιτεία του Αρκάνσας. Η πόλη σύμφωνα με εκτιμήσεις για το 2021, έχει 197,002 κατοίκους (δηλαδή είναι η 118η μεγαλύτερη πόλη στις ΗΠΑ). Η μητροπολιτική περιοχή του Λιτλ Ροκ έχει 746,990 κατοίκους. Το Λιτλ Ροκ, είναι επίσης έδρα της κομητείας Πουλάσκι. 

Η πόλη βρίσκεται στις νότιες όχθες του ποταμού Άρκανσο, στο κεντρικό Αρκάνσας. Η πόλη πήρε το όνομά της από ένα μικρό γεωλογικό σχηματισμό, το "la Petite Roche" (γαλλικά, ο μικρός βράχος).
Νεολαία Ανεξαρτήτων Ελλήνων

Η Νεολαία Ανεξαρτήτων Ελλήνων (Ν.Α.ΕΛ.) είναι η οργάνωση νεολαίας των Ανεξαρτήτων Ελλήνων. Ιδρύθηκε το 2012 από νέους προσκείμενους στο νέο κόμμα του Πάνου Καμμένου. Σημερινός πρόεδρος της οργάνωσης είναι ο Νίκος Διακομιχάλης.

Σύμφωνα με την ιδεολογία της παράταξης η οργάνωση καθιστά αδιαπραγμάτευτες τις αρχές της Εθνικής Ανεξαρτησίας ενώ απαιτεί την κατάργηση του μνημονίου, κατοχυρώνοντας τη δικαιοσύνη και την αξιοκρατία και προστατεύει την Ελληνική οικογένεια και τον πολίτη από την επίθεση των αγορών. Επίσης η νεολαία είναι ευαισθητοποιημένη με το Ορθόδοξο χριστιανικό δόγμα και επιδιώκει την ενίσχυση και την επέκταση των θεσμών του.
Άλντο βαν Έικ

Ο Άλντο βαν Έικ (ολλανδ.: "Aldo Ernest van Eyck", 16 Μαρτίου 1918 - 14 Ιανουαρίου 1999) ήταν Ολλανδός αρχιτέκτονας, μια από τις πιο γνωστές μορφές του ρεύματος του αρχιτεκτονικού στρουκτουραλισμού.
Αντώνης Βαρδής

Ο Αντώνης Βαρδής (7 Αυγούστου 1948 – 2 Σεπτεμβρίου 2014) ήταν Έλληνας συνθέτης, τραγουδιστής, στιχουργός και κιθαρίστας. Είχε δύο παιδιά, τον επίσης τραγουδιστή Γιάννη Βαρδή και την Καλλιστώ. Ο Αντώνης Βαρδής είναι επίσης θείος των τραγουδιστών Κώστα Δόξα και Άκη Δείξιμου.
Σταντ Οσεάν

Το Σταντ Οσεάν (ή Γκραν Σταντ ντυ Αβρ) είναι ένα γήπεδο πολλαπλών χρήσεων χωρητικότητας 25.178 θέσεων καθήμενων για αθλητικά δρώμενα και για συναυλίες, το οποίο βρίσκεται στην Χάβρη της Γαλλίας.

Χρησιμοποιούμενο κυρίως για ποδοσφαιρικές αναμετρήσεις, αλλά και διαθέτοντας χώρο για διεξαγωγή συναυλιών, φιλοξενεί τους εντός έδρας αγώνες της ΑΚ Χάβρης, ομάδα που αγωνίζεται για την σεζόν 2012-2013 στην Λιγκ 2, παίρνοντας την θέση του παλιού Σταντ Ζυλ-Ντεσασό.

Χτίστηκε στην θέση του παλιού εμπορικού σταθμού τρένων της Σοκάνς, τον οποίο αγόρασε η "communauté de l'agglomération havraise" ("CODAH") από την Réseau Ferré de France το 2008, και ο οποίος βρίσκεται στην αντίπερα όχθη από το Σταντ Ζυλ-Ντεσασό. Ο προϋπολογισμός του Γκραμ Σταντ ντυ Αβρ ανήλθε στα 80 εκατομμύρια ευρώ συνολικά. Εγκαινιάστηκε στις 12 Ιουλίου 2012, ημερομηνία κατά την οποία έγινε και το μεγαλύτερο γήπεδο στην Νορμανδία.
Άνιος

Σύμφωνα με την ελληνική μυθολογία ο Άνιος ήταν σπουδαίος μάντης της Δήλου και γενάρχης ιερατικού γένους.

Ήταν γιος του Απόλλωνα και της Ροιούς (ή της Κρεούσης), κόρης του Σταφύλου και της Χρυσοθέμιδας. Σύμφωνα πάντα με τους αλληγορικούς ελληνικούς μύθους, όταν η Ροιώ κατέστη έγκυος από τον Απόλλωνα, ο πατέρας της Στάφυλος νομίζοντας ότι είχε διακορευτεί από κάποιον τυχαίο, εξοργίστηκε και για να ξεπλύνει την ντροπή του την έκλεισε μέσα σε λάρνακα, την οποία στη συνέχεια έριξε στη θάλασσα. Τελικά η λάρνακα εκβράσθηκε από τα κύματα στην ακτή της Δήλου, όπου η Ροιώ γέννησε τον γιο της "Άνιον", τον οποίο και ανέθεσε στον βωμό του Απόλλωνα ευχόμενη: "«Εί έστιν εξ εκείνου σώζει αυτόν»".
Έτσι ο Απόλλωνας θέτοντας υπό την προστασία του το βρέφος, αφού το ανέθρεψε επιμελώς, του δίδαξε τη μαντική καθιστώντας τον μέγα ιερέα και υπέροχο μάντη του ιερού της Δήλου.

Αργότερα, ο Άνιος νυμφεύτηκε τη Δωρίππη, με την οποία και απέκτησε πολλά παιδιά καθιστάμενος γενάρχης προφητικού γένους των Κυκλάδων. Μεταξύ των παιδιών του αναφέρονται οι τρεις Νύμφες της Δήλου: η Σπερμώ, η Οινώ και η Ελαΐς, καλούμενες και οινοτρόποι ή οινοτρόφοι, ο Άνδρος, που κατέστη επώνυμος ήρωας της Άνδρου, ο Μύκονος, που κατέστη ομοίως επώνυμος ήρωας της Μυκόνου κ.ά..
Ιστακσίουατλ

Το Ιστακσίουατλ από την πόλη [[Αμεκαμέκα]], [[Πολιτεία του Μεξικού]]
Το Ιστακσίουατλ (ισπανικά: "Iztaccíhuatl" [istakˈsiwatɬ]) είναι ένα βουνό 5.230 μέτρων, είναι η τρίτη ψηλότερη κορυφή του Μεξικού μετά το Πίκο ντε Ορισάμπα 5,636 μ και Ποποκατέπετλ 5,426 μ. Το όνομα προέρχεται από τη γλώσσα Νάουατλ Iztac (Ίζτακ) = Λευκό και Cíhuatl (Σίουατλ) = Γυναίκα, Ιζτακσίουατλ (Iztaccíhuatl) = λευκή γυναίκα, το όνομα απεικονίζει τις τέσσερις μεμονωμένες κορυφές καλύπτονται με χιόνι, που απεικονίζουν το κεφάλι, το στήθος, τα γόνατα και τα πόδια της κοιμισμένης γυναίκας όταν βλέπουν από την ανατολή ή τη δύση.

Γεωλογικά, το Ιστακσίουατλ είναι ανεργο ηφαίστειο. Οι κώνοι του είναι ευθυγραμμισμένοι βόρεια-βορειοδυτικά προς νότια-νοτιοανατολικά. Ο όγκος του ηφαιστείου ανέρχεται σε 450 κυβικά χιλιόμετρα στο νότο. Το ηφαίστειο ήταν ενεργό κατά το Πλειστόκαινο, ενώ η δραστηριότητά του συνεχίστηκε μέχρι το Ολόκαινο. Οι εκρήξεις γίνονταν στην κορυφή του και η λάβα είχε δακιτική-ανδεσιτική σύσταση.
Αντρέου Φοντάς

Ο Αντρεου Φοντάς (ισπ:Andreu Fontàs i Prat) ή Αντρέου Φοντάς ι Πρατ είναι Ισπανός ποδοσφαιριστής που αγωνίζεται για λογαριασμό της Μπαρτσελόνα στην Πριμέρα Ντιβιζιόν. Για την σεζόν 2012-13 αγωνίζεται στην Ρεάλ Μαγιόρκα υπό την μορφή δανεικού.
Ρούσσος Βρανάς

Ο Ρούσσος Βρανάς (1950 - 2012) ήταν Έλληνας δημοσιογράφος.
Μπέρχεν

Το Μπέρχεν () είναι πόλη και έδρα δήμου της ολλανδικής επαρχίας Βόρεια Ολλανδία (Noord Holland). Ο δήμος έχει έκταση 119,46 χμ² και 30.236 κατοίκους (2013). Βρίσκεται στην ΒΔ.Ολλανδία πολύ κοντά στη Βόρεια Θάλασσα (Noord Zee). Η κοντινότερη μεγάλη πόλη είναι το Άλκμααρ (Alkmaar) (3 χμ ΝΑ). Το επίνειό της είναι το χωριό Μπέρχεν άαν Ζέι (Bergen aan Zee) (7χμ Δ). Διοικητικά αποτελεί τμήμα της ευρύτερης περιοχής Κέννεμερλαντ (Kennemerland), που, εξαιτίας της γειτνίασης με τη θάλασσα και της παρουσίας των αμμοθινών, είναι το πολυπληθέστερο τουριστικό θερινό θέρετρο όλης της Β.Ολλανδίας. Το Μπέρχεν είναι η έδρα του Ευρωπαϊκού Σχολείου (Europese School van Bergen), όπου φοιτούν κυρίως μη Ολλανδόφωνοι μαθητές.
Lose Yourself

Το "Lose Yourself" είναι ένα τραγούδι από τον Αμερικάνο hip-hop καλλιτέχνη Eminem, που κυκλοφόρησε ως το πρώτο single από το original soundtrack της ταινίας "8 Mile" στις 22 Οκτωβρίου 2002. Το "Lose Yourself" έγινε το πρώτο rap τραγούδι που κέρδισε Το Όσκαρ Καλύτερου Πρωτότυπου Τραγουδιού.
Μπερενίς Μπεζό

Η Μπερενίς Μπεζό ("Bérénice Bejo", 7 Ιουλίου 1976) είναι Αργεντινή ηθοποιός γαλλικής καταγωγής. Είναι ιδιαίτερα γνωστή για το ρόλο της Χριστιάνας στην ταινία "A Knight's Tale" του 2001 και της Πέπυ Μίλλερ στην ταινία Ο Αρτίστας (The Artist) του 2011. Για την ερμηνεία της στο ρόλο της Πέπι Μίλλερ, κέρδισε το βραβείο της καλύτερης ηθοποιού στα Βραβεία Σεζάρ και ήταν υποψήφια για το βραβείο της καλύτερης ηθοποιού υποστήριξης της Αμερικανικής Ακαδημίας Κινηματογράφου του 2011 (Βραβεία Όσκαρ). Από το 1996 οπότε άρχισε την καριέρα της, έχει παίξει σε πολλές κινηματογραφικές ταινίες, αλλά και στην τηλεόραση και στο θέατρο.
Ministry of Sound Australia

200px|μικρογραφία|Το λογότυπο της Ministry of Sound Australia
Η Ministry of Sound Australia Pty Ltd είναι αυστραλιανή θυγατρική εταιρεία της Ministry of Sound Recordings Ltd. Αποτελεί την μεγαλύτερη εταιρεία μουσικών παραγωγών "Dance" μουσικής στην Αυστραλία και από τις μεγαλύτερες, συνολικά, δισκογραφικές στην χώρα της Ωκεανίας. Αν και ανήκει ολοκληρωτικά, ως θυγατρική, στην Ministry of Sound Recordings, έχει πλήρη ανεξαρτησία, αναφορικά με τις κινήσεις της εντός Αυστραλίας. Πριν από το 2006, η MoSA ήταν γνωστή με την ονομασία Ministry of Sound (UK) Pty Ltd.

Η Ministry of Sound Australia διαθέτει τις δικές της θυγατρικές δισκογραφικές εταιρείες, στις οποίες ανήκουν πολλοί εγχώριοι, αλλά και ξένοι μουσικοί. Τα άλμπουμ της Ministry of Sound Australia, και ειδικότερα το "The Annual & Clubbers Guide" τείνουν, τελευταία, να είναι ποιοτικότερα από αυτά της μητρικής της εταιρείας από το Ηνωμένο Βασίλειο, καθώς η MoSA παρέχει την δυνατότητα στους DJs που ανήκουν σε αυτή, να επιλέγουν οι ίδιοι ποια κομμάτια θα συμπεριλαμβάνονται στους δίσκους τους, κι αυτό παρά το γεγονός πως παράγει μόλις το 25%, σε αριθμό, των δίσκων που παράγει η μητρική της. Η MoSA βασίζεται περισσότερο σε "underground" καλλιτέχνες και κομμάτια, σε αντίθεση με την MoS UK, η οποία βασίζεται κυρίως στην εμπορική μουσική. Η MoSA, από την πλευρά της, επικεντρώνεται στην "underground dance μουσική σκηνή" της Αυστραλίας, κι αυτό γιατί η συγκεκριμένη μουσική σκηνή έχει εξελιχθεί σε βαθμό αντίστοιχο με αυτόν της Γερμανίας και των χωρών της Σκανδιναβίας.

Κάθε μουσική κυκλοφορία της MoSA από τα μέσα της δεκαετίας του 2000 και μετά, έλαβε την 1η θέση στα "ARIA compilation, club and dance charts", ενώ εξακολουθεί να βρίσκεται εντός του "top 10" για εβδομάδες, ακόμη και μήνες, μετά την αρχική κυκλοφορία της.

Την περίοδο 1999-2007, την διανομή των παραγωγών της Ministry of Sound Australia είχε αναλάβει η EMI Music Group Australia. Από το 2008 και μετά, η "Ministry of Sound Australia" διαχειρίζεται, στον τομέα της διανομής, από την Universal Music Australia.

Σημαντικοί DJs οι οποίοι έχουν συμμετάσχει σε δίσκους της MoSA είναι, μεταξύ άλλων, οι Tall Paul, Groove Terminator, Mark Dynamix, Hook N Sling, Kid Kenobi, John Course, Axwell, Goodwill, Sean Quinn, DJ Brendon, The Aston Shuffle, MYNC, Steve Aoki, Stafford Brothers, Tommy Trash και The Bloody Beetroots.